钦定古今图书集成/明伦汇编/闺媛典/第324卷 > 皇清五十七 > 宋三省弟妾
## 钦定古今图书集成/明伦汇编/闺媛典/第324卷 > 皇清五十七 > 宋三省弟妾

按《贵州通志》：宋三省弟妾，贵定县唐榜苗女也。大平伐长官，三省攻唐榜获之，以遗其弟为妾。弟死无嗣，妻改适，妾独留，昼夜纺绩，足不出户。或欲嫁之，妾哭詈曰：“予苗种也。闻之马不二鞍，女不二夫，若再从人，牛马不如也。” 守节不二年，七十馀终。